גאייר הלגמו

גאייר הלגמו (בנורווגית: Geir Helgemo) הוא שחקן ברידג' מקצועני. נכון לפברואר 2012 הוא דורג במקום ה 12 בעולם מבין רבי האמנים של ההתאגדות העולמית לברידג'. הלגמו נולד ב 14 בפברואר 1970 בוינסטרה שבנורווגיה. הוא זכה עם נבחרת נורווגיה בשנת 2007 באליפות העולם לנבחרות (Bermuda Bowl). בשנים 1993 ו 2001 זכה עם נבחרת נורווגיה במקום השני באליפות העולם לנבחרות ובשנת 1997 במקום השלישי. בשנת 2008 הוביל את נבחרת נורווגיה לזכייה באליפות אירופה. באותה אליפות זכה עם נבחרת נורווגיה במקום השני בשנת 2001 ובמקום השלישי בשנים 1993, 1997, 2002 ו 2006. הוא היה שותף גם לזכייה במדליית הארד באליפות משחקי המחשבה (The World Mind Games) שנערכה בבייג'ינג כחודשיים לפני האולימפיאדה בשנת 2008. שותפו הראשון בנבחרת נורווגיה היה Glen Grotheim. החל משנת 1993 שותפו הוא תור הלנס (Tor Helness). הלגמו מצטיין במיוחד בהכרזות אינטואיטיביות, המתבררות בדיעבד כנכונות, במצבים בהם קיים קושי מהותי להגיע לחוזה הנכון באופן שיטתי. בשנת 2011 עבר הלגמו למונקו והתאזרח שם. ביחד איתו התאזרח שם גם שותפו תור הלנס. הם הצטרפו כמקצוענים במשרה מלאה לקבוצה שמנהל ומממן איל ההון השווייצרי פייר צימרמן, העוסק בנדל"ן. החוזה עליו חתם הלגמו הוא עד סוף שנת 2016. קבוצתו של צימרמן, בה השתתף הלגמו זכתה כבר בשנת 2010 (לפני חתימת החוזה להשתתפות במשרה מלאה) במקום שלישי בתחרות World Series בפילדלפיה. החל מתחילת שנת 2012, כל ששת חברי הקבוצה הם אזרחי מונקו, והם המועמדים המובילים לייצוג מדינה זו בתחרויות בינלאומיות. שני הזוגות הנוספים בקבוצה הם צימרמן עצמו המשחק עם השחקן הצרפתי פרנק מולטון (Franck Multon) ושחקני נבחרת איטליה בעבר פלביו פנטוני (Fulvio Fantoni) וקלאודיו נונס (Claudio Nunes). אחת הסיבות המרכזיות להגירת שחקני הקבוצה למונקו היא העובדה, שבמדינה קטנה זו שיעור מס הכנסה הוא 0%. אליפות העולם לקבוצות (Bermuda Bowl) מקום ראשון בשנת 2007. מקום שני בשנים 1993 ו 2001. מקום ראשון ב Rosenblum Cup (תחרות קבוצות) בשנת 2006 אלוף העולם לזוגות צעירים בשנת 1995 מקום ראשון טרנסנשיונל" (אליפות עולם הפתוחה לקבוצות בהן לא כל השחקנים חייבים להיות מאותה מדינה) בשנת 2009 אליפות אירופה לנבחרות (נבחרת נורווגיה): מקום ראשון בשנת 2008, מקום שני ב 2001, מקום שלישי ב 1993,1997, 2002 ו 2006 אליפות אירופה לנבחרות צעירות (נבחרת נורווגיה): מקום ראשון בשנת 1990, מקום שני ב 1993 אליפות צפון-אמריקה: שמונה זכיות וחמש פעמים מקום שני זכיות באליפות צפון-אמריקה לקבוצות בשיטת Board A Match בשנים 1998 ו 1999 אליפות משחקי המחשבה (The World Mind Games) בביג'ין 2008: מדליית ארד קבוצתית ומקום שני בתחרות יחידים. זכייה ב Vanderbilt Cup בשנת 2010. תחרות זו היא אליפות ארצות הברית לקבוצות בשיטת נוק-אאוט. הלגמו שיחק עם תור הלנס. זוג נוסף בקבוצה היו פייר צימרמן ופרנק מולטון, שותפיהם לקבוצה במונקו. בקבוצה נכללו גם מישל בסיס ותומא בסיס. מקום ראשון בתחרות Spingold (תחרות קבוצות חזקה של התאגדות הברידג' האמריקאית בשיטת נוק-אאוט) בשנת 2011. בקבוצה שזכתה כללה את כל ששת שחקני הקבוצה של צימרמרמן במונקו. מקום ראשון ב Mitchell Board-a-Match Teams (תחרות קבוצות חזקה של התאגדות הברידג' האמריקאית) בשנת 1999. מקום ראשון ב Jacoby Open Swiss Teams (תחרות קבוצות חזקה של התאגדות הברידג' האמריקאית) בשנים 1997 ו 2005. Edgar Kaplan Blue Ribbon Pairs: מקום ראשון בשנת 2003, מקום שני בשנת 1997 מקום ראשון ב Silodor Open Pairs (תחרות זוגות חזקה בשיטת IMP של התאגדות הברידג' האמריקאית) בשנת 1998 ומקום שני בשנת 1997 מקום שני בתחרות Life Master Pairs בשנים 1996 ו 1997 אליפות הארצות הנורדיות לקבוצות: מקום 1 בשנת 2003 אליפות הארצות הנורדיות לקבוצות צעירים: מקום 1 בשנת 1989 אליפות הארצות הנורדיות לקבוצות בתי-ספר: מקום 1 בשנת 1987 אליפויות נורווגיה: אליפות פתוחה לזוגות מקום ראשון ב: 1993, 1995, 1996, 1999, 2000, 2006, 2007 אליפות לזוגות מעורבים: מקום ראשון ב 1995 וב 2001 אליפות לקבוצות מעורבות: מקום ראשון בשנת 2006 אליפות לזוגות צעירים: מקום ראשון בשנת 1993 תשע זכיות במקום ראשון בליגה הנורווגית ושש זכיות באליפות נורווגיה לקבוצות. Goren Trophy בשנת 1999. זהו פרס הניתן על ידי התאגדות הברידג' האמריקאית לשחקן שצובר את המספר הגבוה ביותר של נקודות אמן במספר תחרויות החשובות המאורגנות על ידה (הליגה האמריקאית, Reisinger ,Vanderbilt Cup, Spingold). אישיות השנה של (International Bridge Press Association (IBPA בשנת 1996. פרס ליד המשוחקת הטובה ביותר של Le Bridgeur בשנת 1997 פרס ליד המשוחקת הטובה ביותר של Digital Fountain Award בשנת 2003 פרס Romex Award ליד עם ההכרזה הטובה ביותר בשנת 1999 פרס Precision Award להגנה הטובה ביותר בשנת 1991 פרס Sender Award להגנה הטובה ביותר בשנת 1998 יד השנה של the International Bridge Press Association בשנת 2011. במשך יותר מ 20 שנה מגיל 19, התגורר הלגמו בעיר טרונדהיים. הלגמו למד מדעי המחשב באוניברסיטת טרונדהיים. בשנה האחרונה ללימודיו הוצע לו לכתוב מדור ברידג' בעיתון הנורווגי הנפוץ ביותר Verdens Gang. הוא החליט לקבל את ההצעה, לעזוב את לימודיו ולהתמקד בקריירה של שחקן ברידג' מקצועני. התחביב הספורטיבי שלו הוא סקוואש והוא אוהד של קבוצת ליברפול (כדורגל). הוריו של הלגמו שיחקו ברידג' ובגיל 12 הוא למד לשחק ברידג' ושיחק במועדון מקומי. בניטו גארוצו ג'ורג'ו בלאדונה פייטרו פורקה ריקסי מרקוס זיא מחמוד Geo Tislevoll&Geir Helgemo, Helgemo's world of bridge : the maestro reveals his secrets, High Wycombe : Five Aces, 2000,ISBN-10:0953675254 David Bird&Geir Helgemo, bridge with imagination, Finesse Bridge Books,29 August 2002,ISBN-10:0953873714 Geir Helgmo Personal Info, WBF HELGENESS and FANTUNES IMMIGRATE TO MONACO, Bridge Topics.cpm The 1997 Le Bridgeur Best Play of the Year, Bridge BUM MEET THE PLAYERS - GEIR HELGEMO, Clair Bridge, 7 March 2009 GEIR HELGEMO World Champion, Clair Bridge HELGEMO World 's World of Bridge, 2000 Bridge hand of the year: an extaordinary play,Zia Mahmud, The Guardian, 2011 HELGEMO does it again,Bridge Topics, March 2011 OPEN WORLD GRAND MASTERS The 1997 Le Bridgeur Best Play of the Year, Bridge BUM Bridge Hand of the year an extraordinary play, Zia Mahmood